એક્સપર્ટોનું આ બાબતે કહેવું છે કે આમાં બમણું કામ થવાની શક્યતા રહેલી છે. વળી દરેક પ્રોજેક્ટના રજિસ્ટ્રેશન માટે થોડો વધુ ખર્ચ થવાની પણ શક્યતા રહેલી છે. જોકે આ કામમાં થોડો વિલંબ થઈ શકે છે છતાં એની સામે એનો ફાયદો પણ ઘણો મોટો છે. દરેક પ્રોજેક્ટની ઝીણામાં ઝીણી વિગતો ઑથોરિટીની વેબસાઇટ પર મળી રહે છે એટલે આ રીતે પારદર્શકતા વધારવા અને એને જાળવવામાં આ ઍક્ટ અત્યંત મદદરૂપ થઈ શકે છે. આ ઉપરાંત ગ્રાહકના જોખમને ખાળવામાં એ મદદરૂપ થાય છે અને સત્તાધારીઓ દ્વારા પરવાનગી આપતાં પહેલાં વળતી તપાસ કરવાને લીધે સ્થાનિક ગવર્નમેન્ટમાં ચાલતા ભ્રષ્ટાચારને પણ આ ઍક્ટ ઓછો કરશે.